**การประชุมสโมสรโรตารีสุพรรณบุรี ปีโรตารี 2564-2565**

**วันพุธที่ 28 กรกฎาคม 2564 เวลา 19.00 น. ( ทางออนไลน์ ครั้งที่ 2)**

เปิดการประชุมเวลา 19.00 น. โดย นย.นพ.จรูญพงศ์ บรมธนรัตน์

ผู้เข้าร่วมประชุมออนไลน์ จำนวนสมาชิก 14 ท่าน , แขกพิเศษรับเชิญ 1 ท่าน ผู้ช่วยผู้ว่าการภาค อน.นงลักษณ์ ศุภโสภณ , ผู้ช่วยเลขา ฯ 2 ท่าน

วาระที่ 1

**อน.ธนกร สำเร็จผลไพบูลย์** สมาชิกภาพสโมสร ฯ แจ้ง นโยบายของภาคในการหาสมาชิกเพิ่ม คือ สมาชิก 1 ท่านหาสมาชิกใหม่ 1 ท่าน ขอความร่วมมือสมาชิกทุกท่านของสโมสร ฯ ช่วยหาสมาชิกเพิ่ม ซึ่งการเชิญสมาชิกมุ่งหวังเข้าประชุมทางออนไลน์ครบ 3 ครั้ง ตามข้อกำหนดของสโมสร ฯ ถือว่าเป็นสมาชิกใหม่ของสโมสร ฯ โดยส่งประวัติสมาชิกมุ่งหวังในไลน์กลุ่ม NEW ROTARYSUPHAN เพื่อให้สมาชิกรับทราบและมีการสนเทศในเรื่องต่างๆ รวมถึงค่าบำรุงโรตารีสากล (RI)

อผภ.นพ.พรชัย บุญแสง , อน.ไกรวุฒิ สีตลกาญจน์ , อน.ทรงศักดิ์ เอื้อเสริมกิจกุล , อน.ศรีชัย เทพศิลปะวิสุทธิ์ , อน.อดุลย์ วราเอกศิริ , อน.อภิรักษ์ คงมาลัย เห็นด้วยกับการดำเนินการหาสมาชิกสโมสรตามวิธีดังกล่าว

วาระที่ 2

**ผู้ช่วยผู้ว่าการภาค อน.นงลักษณ์ ศุภโสภณ** แจ้ง ได้รับมอบหมายจากผู้ว่าการภาค ให้ประสานกับสโมสรต่าง ๆ ซึ่งคติพจโรตารีปีนี้ คือ “โรตารีเปลี่ยนชิวิต ด้วยจิตบริการ” มีภารกิจเพิ่มอีก 1 ข้อคือ ข้อที่ 7 ดังนี้

 1.การส่งเสริมสันติภาพ 2.การดูแลเรื่องสุขภาพแม่และเด็ก

 3.การป้องกันและรักษาโรค 4.การศึกษาขั้นต้นและการอ่านออกเขียนได้

 5.การดูแลเรื่องความสะอาดของน้ำ 6.การพัฒนาเศรษฐกิจและชุมชน

 7.ส่งเสริมสิ่งแวดล้อม

กำหนดส่งค่าบำรุงโรตารีสากล ครั้งที่ 1/2564-2565 1 กรกฎาคม 2564 โดยคำนวณจากจำนวนสมาชิก ท่านละ 35 เหรียญ ซึ่งในปีบริหารจะต้องชำระ 2 ครั้ง

วาระที่ 3 การดำเนินกิจกรรมสโมสร ฯ

**นย.นพ.จรูญพงศ์ บรมธนรัตน์** แจ้งได้ดำเนินกิจกรรม โดย อน.ทรงศักดิ์ เอื้อเสริมกิจกุล บำเพ็ญประโยชน์สโมสรฯได้จัดทำ (1)โครงการมอบชุด PPE ให้กับโรงพยาบาลเจ้าพระยายมราชและหน่วยกู้ภัยฉุกเฉิน (2)โครงการมอบเครื่องผลิตออกซิเจน ให้กับโรงพยาบาลส่งเสริมสุขภาพตำบลตลิ่งชัน ทางสโมสร ฯ จะแจ้งอีกครั้งก่อนวันส่งมอบให้สมาชิกทราบเพื่อร่วมมอบของตามโครงการดังกล่าว

-2-

**อน.ศรีชัย เทพศิลปวิสุทธิ์** เลขานุการสโมสร ฯ แจ้ง โครงการที่สโมสร ฯ ได้ดำเนินไปเมื่อปีก่อน คือโครงการปลูกป่าชุมชนและโครงการเลี้ยงปลาเพื่ออาหารกลางวัน ที่โรงเรียนโสภณพิทยา ซึ่งกำหนดจับปลาขายในช่วงเปิดเทอม แต่ช่วงนี้เกิดการระบาดโรคติดเชื้อไวรัสโคโรนา-2019 โรงเรียนปิดการเรียนการสอน ไม่สามารถจับปลาขายได้ หากมีการจับปลาในวัน เวลา ใดแจ้งให้สมาชิกสโมสร ฯ รับทราบอีกครั้ง

**นย.นพ.จรูญพงศ์ บรมธนรัตน์** แจ้ง ในปีนี้สโมสร ฯ มีเงิน DDF จำนวน 15,000 เหรียญ ประมาณ 400,000 บาท จะจัดทำโครงการ Global Grant โดยได้ปรึกษากับนายแพทย์ทางด้านสมอง โรงพยาบาลเจ้าพระยายมราช ซึ่งจากการสอบถามถึงความต้องการเครื่องมือทางการแพทย์ต้องการห้องทดสอบคนไข้การหยุดหายใจขณะนอนหลับ ตัวคนไข้จะไม่รู้ตัวเองว่าหยุดหายใจ โดยเฉพาะคนอ้วน ซึ่งต้องนำตัวไปทดสอบและแก้ไขต่อไป เครื่องมือแพทย์มูลค่าประมาณ 2,000,000 บาท ซึ่งจำนวนเงินสโมสรมี 400,000 บาท ถ้าจะดำเนินการโครงการต้องหาคู่มิตร การเขียนโครงการทางโรงพยาบาลเป็นผู้เขียนเพื่อให้เสนอต่อ (ขั้นริเริ่ม)

**อน.ธนกร สำเร็จผลไพบูลย์** เห็นด้วย เพราะเป็นเงินที่สมาชิกบริจาคและเป็นเงินที่กลับมายังสโมสร ฯ ช่วงนี้ทางโรงพยาบาลเจ้าพระยายมราช มีความจำเป็นอย่างยิ่งของการใช้เครื่องมือแพทย์ และทางโรงพยาบาล ฯ ได้เปิดโรงพยาบาลสนาม 2 แห่ง คือ ที่มหาวิทยาลัยเกษตรศาสตร์ สุพรรณบุรี และสนามกีฬาสุพรรณบุรี

**อผภ.นพ.พรชัย บุญแสง** ที่ปรึกษาสโมสร ฯ เห็นด้วยกับโครงการนี้ ซึ่งสโมสร ฯ เรามีเงินสะสมประมาณ 10,000 เหรียญ ถ้าเราไม่ได้นำไปใช้บำเพ็ญประโยชน์อีกประมาณ 3 ปี จะต้องคืน และเรายังมีจำนวนเงินของสโมสรฯ บัญชีบำเพ็ญประโยชน์ต่าง ๆ อีก ซึ่งเราสามารถนำมาใช้ทำโครงการได้ โดยมีผู้ว่าการภาคช่วยดูแลให้คำปรึกษา และถ้าทางภาคช่วยหาคู่มิตรให้ทางเราด้วยยิ่งดี

**นย.นพ.จรูญพงศ์ บรมธนรัตน์** แจ้ง จำนวนเงินดังกล่าวได้มาจาก อผภ.นพ.พรชัย บุญแสง ได้บริจาค จำนวน 10,000 เหรียญ ทำให้จำนวนเงินกลับมายังสโมสรฯ ได้มาก ขอบคุณท่านด้วยครับ ถ้าทางสโมสรฯดำเนินการตามโครงการนี้ ต้องตั้งคณะกรรมการดูแลโครงการดังกล่าว ในส่วนในเรื่องของค่าบำรุงโรตารีสากล ปี 2563-2564 สมัยท่าน นย.แสงชัย อำนวยวัฒนกุล มีสมาชิกส่งเข้าบัญชีสโมสรฯ บ้างแล้วครับ

**คุณสุกัญญา สิทธิศักดิ์** ผู้ช่วยเลขาฯ แจ้ง การชำระค่าบำรุงโรตารีสากล งวดที่ 2/2563-2564 สมัย นย.แสงชัย อำนวยวัฒนกุล จำนวนเงิน 1,100 บาท สมาชิกได้โอนเงินเข้าบัญชีสโมสร ฯ และทางเลขาฯได้ออกใบเสร็จให้กับสมาชิกที่ชำระพร้อมส่งใบเสร็จทางไลน์ให้สมาชิกที่ชำระรับทราบ

-3-

**นย.นพ.จรูญพงศ์ บรมธนรัตน์** ได้รับแจ้งจากผู้ว่าการภาครับเลือก ละออ จินดา ให้มีการสรรหานายกรับเลือกของสโมสร ฯ ปีบริหาร 2565-2566 ขอให้สมาชิกสโมสร ฯ ร่วมมือร่วมใจกันบริหารสโมสรโรตารีสุพรรณในปีบริหารหน้า ซึ่งในการบริหารสโมสร มีสมาชิกทุกท่านให้ความช่วยเหลือในทุก ๆด้าน

**อผภ.นพ.พรชัย บุญแสง** ที่ปรึกษาสโมสร ฯ แจ้ง ผู้ว่าการภาครับเลือก ละออ จินดา ท่านมีความเข้มแข็งและตั้งใจดี ในการบริหารงาน อยากให้สมาชิกสโมสรโรตารีสุพรรณบุรีของเรามาเป็นนายกสโมสร ฯ ซึ่งผม และอผภ.ไพโรจน์ จิระเสวิจินดา พร้อมทั้งสมาชิกทุกท่าน ให้การสนับสนุนในทุก ๆ ด้าน เมื่อสมาชิกได้มาเป็นนายกสโมสรฯท่านจะได้มีประสบการณ์ใหม่ๆที่มีคุณค่าอย่างแท้จริง สมาชิกสโมสรฯไม่ต้องรอให้ความพร้อมครบ 100 % แค่ความพร้อม 50 % ท่านก็สามารถมาบริหารสโมสรฯได้แล้วครับ

**อน.ไกรวุฒิ สีตลกาญจน์**  ที่ปรึกษาสโมสร แจ้ง การชำระค่าบำรุงโรตารีสากล (RI) งวด 1/2564-2565 ซึ่งผมได้รับใบแจ้งมาแล้ว ได้ปรึกษากับผู้ช่วยเลขา ฯ คุณสุกัญญา สิทธิศักดิ์ ว่าต้องใช้เงินของสโมสร ฯ สำรองจ่ายไปก่อนเพราะปัจจุบันยังเรียกเก็บของปีเก่าอยู่ ผมขอศึกษาในการชำระดังกล่าวอีกครั้ง

**อผภ.นพ.พรชัย บุญแสง** ที่ปรึกษาสโมสร ฯ ให้ศึกษาในการส่งเงินค่าบำรุงโรตารีสากล (RI) ว่ามีแนวโน้นการชำระประการใด

**วาระที่4** เรื่องอื่น ๆ

อน.บัณฑิต เฮงวัฒนา , อน.ชยพล ลิ้มจิระภิญญา , รทร.ไพศาล ปิณจีเสคิกุล แจ้งมีความประสงค์จะร่วมบริจาคในโครงการมอบชุด PPE ให้กับโรงพยาบาลเจ้าพระยายมราชและหน่วยกู้ภัย ซึ่งสมาชิกท่านอื่น ๆ สามารถร่วมร่วมบริจาคได้

**อน.อดุลย์ วราเอกศิริ** ปฎิคม แจ้ง มีสมาชิกหลายท่านที่ไม่สามารถเข้าร่วมการประชุมทางออนไลน์ได้ เนื่องจากยังไม่เข้าใจในระบบดังกล่าว

**อน.ศรีชัย เทพศิลปวิสุทธิ์**  เลขานุการสโมสรฯ แจ้ง จะดำเนินการดูแลสมาชิกท่านที่ยังไม่สามารถเข้าร่วมการกระชุมทางออนไลน์ดังกล่าว

 -----------------------------------------------------------------------

 ปิดการประชุมเวลา 20.00 น.